এতান এমবাপে

এতান এমবাপে লোতাঁ (ফরাসি Ethan MBAPPÉ LOTTIN) (জন্ম ২৯ ডিসেম্বর ২০০৬) একজন ফরাসি ফুটবলার, যিনি প্যারিস সাঁ-জার্মেইনের (পিএসজি) হয়ে একজন মধ্যমাঠের খেলোয়াড় হিসেবে খেলেন। তিনি ফ্রান্সের তারকা খেলোয়াড় কিলিয়ান এমবাপের ছোট ভাই। বর্তমানে তিনি পিএসজি'র হয়ে ২৩ নম্বর জার্সিতে মাঠে নামেন।

২০২৪ সালে পিএসজির মূল দলে অভিষেক হয় তার। যদিও তিনি এখনো কোনো জাতীয় দলে খেলেননি, তবে ভবিষ্যতে ফ্রান্সের জাতীয় দলে তাঁর অভিষেক হতে পারে। ২০২১ সালে তাঁকে ফ্রান্সের অনূর্ধ্ব-১৬ দলে ডাকাও হয়েছিল।

 জীবনের প্রথমার্ধ 
এতান এমবাপে সেন-সাঁ-দ্যনির মোঁত্রইয়ে জন্মগ্রহণ করেন। তিনি একটি ফুটবল পরিবারে বেড়ে ওঠেন, যেখানে তার ভাই কিলিয়ান এবং দত্তক ভাই জিরেস কেম্বো ইকোকো উভয়েরই পেশাদার ফুটবল ক্যারিয়ার রয়েছে। তাদের বাবা ক্যামেরুনীয় এবং মা আলজেরীয়। পরিবারের কনিষ্ঠ ছেলে ইথান।

 ক্লাব খেলোয়াড়ী জীবন 
এতান ২০১৫ সালে স্থানীয় দল এএস বন্ডিতে যোগ দিয়ে তার বড় ভাইয়ের খেলার ধরন অনুসরণ করেন। এএস বন্ডিতে দুই বছর থাকার পর, এমবাপ্পে ২০১৭ সালে ফ্রেঞ্চ জায়েন্ট পারি সাঁ-জেরমাঁ (PSG) এ যোগ দেন, একই ট্রান্সফার উইন্ডোতে ক্লাবটি তার ভাই কিলিয়ান কেও লোনে করে নিয়ে আসে। সে অনূর্ধ্ব-১২ দলের হয়ে অভিষেকে গোল করেন।

এতান এমবাপে পিএসজির সাথে ২০২১ সালের জুনে একটি নতুন তিন বছরের চুক্তি স্বাক্ষর করেন। ১৬ ডিসেম্বর ২০২২-এ, ১৫ বছর বয়সে, তিনি প্যারিস এফসি -এর বিপক্ষ খেলতে ২-১ বন্ধুত্বপূর্ণ জয়ে ক্লাবের সিনিয়র দলের সাথে আত্মপ্রকাশ করেন।

 আন্তর্জাতিক খেলোয়াড়ী জীবন 
এতান এমবাপেকে ২০২১ সালের নভেম্বরে ফ্রান্স অনূর্ধ্ব-১৬ দলে ডাক দেওয়া হয়েছিল।

 খেলার ধরন 
যেখানে তার ভাই কিলিয়ান একজন ফরোয়ার্ড এবং বিদ্যুতের মতো দ্রুত গতির জন্য পরিচিত, তার বিপরীতে এতান একজন চতুর এবং বাঁ-পায়ের মিডফিল্ডার।

 ব্যক্তিগত জীবন 
২০২২ সালের জানুয়ারিতে এতান এমবাপে একটি ছোট সড়ক দুর্ঘটনায় জড়িত ছিলেন, তিনি যে গাড়িতে ছিলেন একজন মাতাল চালক সেই গাড়িতে সজোরে আঘাত করে। তবে এতে তিনি বড় কোনো আঘাত পাননি।

 তথ্যসূত্র 

 বহিঃসংযোগ 



বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:কাবিল বংশোদ্ভূত ফরাসি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:২০০৬-এ জন্ম
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার